pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da nb nl da da da da da da da nb en da da da da da da da da nb nb en nb da da da da da da da en nb en fr da da da da da da da da da en da da da da da da da da da da en en de de en da da en da da da da da da da da da en en de en da da en da nb da da da da da da en da da da da da en en de en da da da da da da da da da da da da da da da da da da en sv de en da da da da da da da da da da da en da da da da da en cs de en da da en da da da da da da da da da en da de en da da da da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Three Billboards Outside Ebbing, Missouri – et sorthumoristisk drama på 4K Ultra HD
4K Ultra HD: Det handler om sorg og tilgivelse, hvor seksuelle overgreb, racisme samt homofobi drysses i den dramatiske gryde. Men selvom der er tunge emner på bordet i Martin McDonaghs Golden Globe-vinder – med den mundrette titel – ‘Three Billboards Outside Ebbing, Missouri’, så er løjerne bestemt ikke uden sort humor. Slet ikke. Nu er filmen udkommet på det forrygende format 4K Ultra HD.
Udgangspunktet for den nærmest helt western-agtige fortælling er dog tragisk. For kvinden Mildreds datters mord står nemlig uopklaret. Så Mildred tager sagen i egen hånd ved at råbe politiet op i den lille søvnige by på noget utraditionel, men effektiv vis. Nemlig med hjælp af tre store skilte, hvor hendes sag på bombastisk vis males op med store sorte bogstaver.
Det sætter gang i både ordensmagten – men også den lille by. Som en hårdhudet og ustoppelig enmandshær går Mildred således til sagen uden at fortrække en mine. Men hendes handling er naturligvis ikke uden konsekvenser – og det er disse både overraskende og udfordrende konsekvenser, der bliver filmens spændende omdrejningspunkt.
Frances McDormand leder forknyt og karismatisk an som Mildred, der ikke viger en tomme fra sin sag. Hele vejen med sorgen malet op i sit ansigt – ganske enkelt engagerende spillet. Det gælder i det hele taget den både vittigt og mundret velskrevne film. Vi møder her blandt andet også Woody Harrelson i front for politiet. Han har selv sit at slås med, hvilket på fin vis er med til at give dramaet tyngde og er en på mindelse om, at ingen går problemfrit gennem livet.
Det sorthumoristiske drama er altså båret af andet end sin engagerende historie, men i den grad også af sine karakterer, hvilket den småracistiske og homofobiske betjent Dixon er med til at understrege. Han spilles af Sam Rockwell, der forpint, pinligt og ofte uden situationsfornemmelse giver den småkarikerede betjent troværdighed og nuanceret tyngde.
‘Three Billboards Outside Ebbing, Missouri’ er altså på flere måde en engagerende filmoplevelse – også selvom dens flow sine steder bliver en kende kantet og pointerne sine steder lidt overgjorte. Det tager dog ikke nok fra filmen til, at den ikke lander med begge ben i mål. Velspillet, spændende og dejlig sorthumoristisk. En anbefaling her fra.
4K Ultra HD-udgivelsen indeholder desuden også filmen på Blu-ray, mens man desuden kan gå på opdagelse i en portion ekstramateriale, der blandt andet byder på slettede scener samt en te making of og en kortfilm af instruktøren med mere.
– ‘Three Billboards Outside Ebbing, Missouri’ udkommer på dvd, Blu-ray og 4K Ultra HD 28. juni 2018.
SOLO: A STAR WARS STORY: Han Solo flyver en smule ujævnt
Biografanmeldelse: Hvordan skal det dog ikke gå, når nu den legendariske pilot Han Solo bringes til live i en ny og ung udgave med ‘Solo: A Star Wars Story’? Ville der ryge noget mystik af karakteren? Ja. Er der overhovedet brug for sådan en film? Nok ikke. Alligevel er denne tur til en galakse langt, langt borte endt som en ganske underholdende rumfræser. Om end den er ujævn.
Det er altså ikke Harrison Ford, der endnu engang sætter sig til rette i Tusindårsfalken, men derimod stjerneskuddet Alden Ehrenreich, der tager teten op som den egenrådige, charmerende og vovede Han Solo. Han er alle tre ting på sin færd ud i en mere beskidt del af galaksen og en kriminel underverden, hvor han kommer til at møde sin kommende co-pilot Chewbacca.
Det er altså tiden inden, Han Solo støder til rebellerne og møder Luke Skywalker og prinsesse Leia. Men han møder dog også en anden gammel kending i gambleren Lando Calrissian – en indsmigrende Donald Glover – samt en lang række andre lyssky karakterer. Heriblandt den erfarne hustler Beckett i skikkelse af en pistolsvingende Woody Harrelson. Han er cool.
Sammen drager de ud på et eventyr, der kommer til at byde på skurkagtige slyngler og actionmættede kup med mere. For ja, der er action-fart over feltet, hvor selv kærligheden – naturligvis – også spiller den unge Solo et puds i form af en yndig samt selvstændig Emilia Clarke. Her er med andre ord lidt af det hele: Action, eventyr, drama, humor, venskab og kærlighed.
Men også lidt for meget af det hele. For filmen er desværre for lang for sit eget bedste. De stortopsatte actionscener snubler en smule over hinanden, mens karaktererne mister en smule af fodfæstet undervejs, hvor eventyret aldrig bliver sådan rigtigt for alvor farligt. Til gengæld er det et både kulørt og beskidt samt monsterbefængt og rumskibssydende flot univers at være en del af.
Netop det gennemførte univers er noget af det, der for mig bærer filmen igennem sine mere døde perioder, mens der også er fin dynamik at finde mellem Han Solo og Chewie, videre til Beckett og Lando. Men er der så brug for en film om den unge Solo? Måske ikke. Men det ændrer ikke på, at ‘Solo: A Star Wars Story’ er en underholdende rumfræser, om den er både ujævn og for lang.
– ‘Solo: A Star Wars Story’ får 4 ud af 6 stjerner:
– ‘Solo: A Star Wars Story’ får premiere den 23. maj.
Three Billboards Outside Ebbing, Missouri lever et sorgramt og sorthumoristisk drama
11. januar 2018/i Anmeldelser, Biograf /af Bjarke Friis Kristensen
Biografanmeldelse: Det handler om sorg og tilgivelse, hvor seksuelle overgreb, racisme samt homofobi drysses i den dramatiske gryde. Men selvom der er tunge emner på bordet i Martin McDonaghs Golden Globe-vinder – med den mundrette titel – ‘Three Billboards Outside Ebbing, Missouri’, så er løjerne bestemt ikke uden sort humor. Slet ikke.
Udgangspunktet for den nærmest helt western-agtige fortælling er dog tragisk. For kvinden Mildreds datters mord står nemlig uopklaret. Så Mildred tager sagen i egen hånd ved at råbe politiet op i den lille søvnige by på noget utraditionel, men effektiv vis. Nemlig med hjælp af tre store skilte, hvor hendes sag på bombastisk vis males op med store sorte bogstaver.
Det sætter gang i både ordensmagten – men også den lille by. Som en hårdhudet og ustoppelig enmandshær går Mildred således til sagen uden at fortrække en mine. Men hendes handling er naturligvis ikke uden konsekvenser – og det er disse både overraskende og udfordrende konsekvenser, der bliver filmens spændende omdrejningspunkt.
Frances McDormand leder forknyt og karismatisk an som Mildred, der ikke viger en tomme fra sin sag. Hele vejen med sorgen malet op i sit ansigt – ganske enkelt engagerende spillet. Det gælder i det hele taget den både vittigt og mundret velskrevne film. Vi møder her blandt andet også Woody Harrelson i front for politiet. Han har selv sit at slås med, hvilket på fin vis er med til at give dramaet tyngde og er en på mindelse om, at ingen går problemfrit gennem livet.
Det sorthumoristiske drama er altså båret af andet end sin engagerende historie, men i den grad også af sine karakterer, hvilket den småracistiske og homofobiske betjent Dixon er med til at understrege. Han spilles af Sam Rockwell, der forpint, pinligt og ofte uden situationsfornemmelse giver den småkarikerede betjent troværdighed og nuanceret tyngde.
‘Three Billboards Outside Ebbing, Missouri’ er altså på flere måde en engagerende filmoplevelse – også selvom dens flow sine steder bliver en kende kantet og pointerne sine steder lidt overgjorte. Det tager dog ikke nok fra filmen til, at den ikke lander med begge ben i mål. Velspillet, spændende og dejlig sorthumoristisk. En anbefaling her fra.
– ‘Three Billboards Outside Ebbing, Missouri’ får 4 ud af 6 stjerner:
– ‘Three Billboards Outside Ebbing, Missouri’ får premiere den 11. januar.
https://filmskribenten.dk/wp-content/uploads/2018/01/Three-Billboards-00.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-01-11 07:12:322018-01-11 07:12:32Three Billboards Outside Ebbing, Missouri lever et sorgramt og sorthumoristisk drama
War for te Planet of te Apes: Forrygende abekatte-finale
13. juli 2017/i Anmeldelser, Biograf /af Bjarke Friis Kristensen
Biografanmeldelse: Aberne er tilbage på hesteryg og med automatvåben i hænderne. Denne gang i det – indtil videre – sidste kapitel i den nye abe-saga, der tog sin begyndelse i 2011. Med ‘War for te Planet of te Apes’ er vi således nået til enden og den endelige konfrontation mellem abe og menneske. En stemningsmættet, medrivende og yderst flot finale af en abefilm. Sådan!
Filmen åbner med en forrygende intens og smuk actionscene, hvor den dystopiske fremtid males råt op i et visuelt medrivende univers af krig og konflikt. Her bliver man kastet direkte i ilden med en velorkestreret og medrivende kampscene mellem aber og mennesker i en skov. Automatvåben mod bue og pil. Tonen for konflikten slås således hårdt an for kampen, der raser mellem racerne.
Caesar leder fortsat an i flokken af aber, der forsøger at leve fredeligt. Men de tvinges i kamp med menneskene, der ledes af en nådesløs oberst – spillet med indestængt vrede af Woody Harrelson. Snart optrappes konflikten, hvor Caesar må slås både med sin indre hævntørst og en jagt på retfærdighed for sine artsfæller. Nej, en fredelig løsning på krigen synes umulig.
Her er dog ikke blot tale om yderst flot iscenesat bulder og abebrag. For det er i høj grad også det fortættede drama og ikke mindst den indre konflikt hos Caesar, som er med til at bære filmen og løfte den fra at være medrivende ‘eye candy’ til et ligeledes engagerende drama om selvopofrelse, hævn og hvad det vil sige at være et levende væsen. Om skellet mellem menneske og dyr.
Men selvom her er fint med dramatiske nuancer og følelsesmæssige overraskelser, skal jeg ikke glemme netop actionscenerne. De er nemlig fyldt med ikke alene tætpakket suspense, intensitet og medrivende eksplosioner, men også special effects-magi af den fineste slags. For de mange aber bringes engagerende og nuanceret til live, så sjælen kan ses i øjnene i de gribende close-ups, hvor følelserne får troværdigt liv. Selvom vi her har at gøre med talende aber på hesteryg.
‘War for te Planet of te Apes’ leverer altså både storslået action samt intimt drama – og jeg blev revet med af begge dele, hvor Andy Serkis’ komplekse Caesar står engagerende i centrum for abekattestregerne. Instruktør Matt Reeves forener nemlig usømmeligt den grundlæggende stærke historie og de evigt gyldige tematikker med et visuelt engagerende univers af forfald, natur og drønhamrende flot abe-action. En yderst tilfredsstillende finale på en fremragende trilogi.
– ‘War for te Planet of te Apes’ får 5 ud af 6 stjerner:
– ‘War for te Planet of te Apes’ får biografpremiere den 13. juli 2017.
https://filmskribenten.dk/wp-content/uploads/2017/07/War-for-the-Planet-of-the-Apes-thumb.jpg 394 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-07-13 07:20:422017-07-13 07:20:42War for te Planet of te Apes: Forrygende abekatte-finale
Te Hunger Games – Mockingjay del 2: Sidste omgang med Jennifer Lawrences halvslappe bue og pil
18. november 2015/i Anmeldelser, Biograf /af Bjarke Friis Kristensen
Biografanmeldelse: Så nåede Jennifer Lawrence med bue og pil i mål. Langt om længe, fristes jeg til at sige. For serien om Katniss Everdeen har aldrig for alvor indfriet sit potentiale til andet end nogle middelmådige og noget følelsesflade film. Desværre, historien fortjener mere. End ikke denne på papiret potente finale løfter sig og bliver andet end et ”tjo – det var så det, Katniss”.
Vi hopper direkte ind, hvor den forrige film slap – men nu er Suzanne Collins’ tredje og sidste Te Hunger Games-bog jo også delt i to (du ved, penge). Det dystopiske univers er igen flot iscenesat med nedtonede farver i det ødelagte Panan, der står i symbolsk kontrast til det rige og farverige Capitol, hvor den diktatoriske præsident Snow regerer. Katniss fører fortsat en kamp for at få Snow ned med nakken, så det undertrykte folk igen kan blive frit. Kort fortalt.
For ja, her er sin del af rænkespil, plottwists og moralske dilemmaer på spil i krigen mod overmagten, hvor hverken fjender eller helte optegnes sort/hvidt, men er ilagt fine nuancer. Desværre udløser de tematiske og karaktermæssige nuancer om blandt andet skyld og tilgivelse, liv og død bare ikke det engagerende drama, historien kæmper for at bringe til live.
Relationerne forbliver for vagt optegnede og konsekvensløse, som blandt andet trekantsdramaet mellem Katnis, den nu hjernevaskede (!) Peeta og den rolige Gale – henholdsvis mere eller mindre ligegyldige Josh Hutcherson og Liam Hemsworth. Jeg kommer aldrig til at tro på den brændende kærlighed, som her med vold og magt forsøges hevet ned over hovedet på trekløveret.
Filmen byder dog på et par solide actionscener, som da Katniss og co. får røven intenst på komedie i klaustrofobiske gange under jorden, mens en scene, der viser krigen fra sin mest kyniske side er tæt på at generere noget af det dramatiske pondus, filmen mangler. Men det bliver ved vellykkede enkeltscener, mens helheden ender som en frustrerende uforløst og ujævn oplevelse.
For den gode historie er til stede, den er bare lullet ind i plotmæssigt dødvande og halvhjertede portrætter, hvor end ikke Philip Seymour Hoffman, Julianne Moore og Woody Harrelson får lov at løfte filmen. Donald Sutherland er dog igen herligt kalkuleret som præsident Snow, mens Jennifer Lawrence nogenlunde afstemt får sendt sin heltinde overbevisende i mål.
– Besøg Filmskribenten på Facebook her.
Vurdering 3 ud af 6 stjerner:
[tabgroup][tab title=”Te Hunger Games: Mockingjay Part 2 | Biografanmeldelse”]
Originaltitel: Te Hunger Games: Mockingjay Part 2, USA, 2015
Premiere: den 18. november 2015
Medvirkende: Jennifer Lawrence, Josh Hutcherson, Liam Hemsworth, Woody Harrelson, Donald Sutherland m.fl.
https://filmskribenten.dk/wp-content/uploads/2015/11/hunger-games-mockingjay-del-2-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-11-18 19:08:182015-11-18 19:08:18Te Hunger Games – Mockingjay del 2: Sidste omgang med Jennifer Lawrences halvslappe bue og pil
TE HUNGER GAMES MOCKINGJAY – DEL 1: Endnu en uforløst omgang Jennifer Lawrence iført bue og pil
20. november 2014/i Anmeldelser, Biograf /af Bjarke Friis Kristensen
Biografanmeldelse: Så er vi ved at være ved vejs ende med Jennifer Lawrence iført bue og pil som den frihedskæmpende Katniss Everdeen. Men altså ikke helt. For af ingen andre grunde end flere monay in da bank har økonomisk snedige individer i Hollywood valgt at dele den sidste af de tre Suzanne Collins-bøger – som filmene er baseret på – op i to dele. Det havde de ikke behøvet at gøre.
Men ret skal være ret, Te Hunger Games: Mockingjay – del 1 har mange ting kørende for dig. Blandt andet er filmens univers flot, dystert og overbevisende dystopisk. Lige fra depressive billeder af Panems ødelagte distrikter med skelletter og murbrokker i bunker til det polerede diktatoriske styre i Capitol. Her er bare ikke nok dramatisk tyngde i historien og karaktererne.
Filmen starter, hvor den forrige slap. Efter at have undsluppet dødsspillet vågner Katniss ømskindet op i et underjordisk tilholdssted i distrikt 13. Oprøret mod Capitol er i den grad undervejs, hvor Katniss er tiltænkt rollen som frontfigur og leder som den ikoniske Mockingjay. Hun tumler dog med at påtage sig rollen som revolutionens bannerfører. Usikkerhed og identitetsdrama, du ved.
Og så er der også trekantsdramaet med Peeta (Josh Hutcherson) – der nu opholder sig i Capitol og øjensynligt er imod oprøret – samt den solide Gale (Liam Hemsworth). Så ja, her burde jo egentlig være godt med smæk på dramaet. Det er der bare ikke. Derimod trædes der filmen igennem noget uforløst rundt i både kærlighedskvalerne og oprørets opvågnen i folket. En ganske vist herligt dyster del 1, men også et halvslapt og ferskt forspil inden sidste film.
Jennifer Lawrence er dog heldigvis ikke halvt så overspillende irriterende som hun kan være, men er som Katniss nedtonet og intens. Men både Hutcherson og Hemsworth er lettere ligegyldige. Jeg tror sgu aldrig på kærligheden og dramaet mellem de tre. Der er dog skuespillerpondus at hente hos både Phillip Seymour Hoffman, Donald Sutherland, Julianne Moore og Woody Harrelson, selvom deres roller ikke hele vejen rundt kommer til deres ret.
Her er altså tale om (endnu) en uforløst forsmag på det intense drama og det medrivende opgør, der forhåbentlig venter forude med den sidste film. Jeg befinder mig dog godt i det dystre univers, som også har en fin satirisk slagside med kvæk om blandt andet krigspropaganda samt vægtige temaer som samfundsstrukturer. Det er bare ikke nok. Ja, en klassisk ’de gode ingredienserne er til stede, men den færdige ret er desværre bare ikke nær så god’.
– Besøg Filmskribenten på Facebook HER. [tabgroup][tab title=”Te Hunger Games: Mockingjay – del 1 | Biografanmeldelse”]Vurdering 3/6:
Originaltitel: Te Hunger Games: Mockingjay – Part 1, USA, 2014
Release: d. 19. november 2014
Medvirkende: Jennifer Lawrence, Josh Hutcherson, Liam Hemsworth, Donald Sutherland, Woody Harrelson, Elizabeth Banks, Philip Seymour Hoffman m.fl.
https://filmskribenten.dk/wp-content/uploads/2014/11/Hunger-Games-The-Mockingjay-part-1-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-20 14:34:302014-11-21 17:57:44TE HUNGER GAMES MOCKINGJAY – DEL 1: Endnu en uforløst omgang Jennifer Lawrence iført bue og pil
OUT OF TE FURNACE: Christian Bale kæmper sig gennem et råt liv af forkerte beslutninger
20. august 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Det der liv, vi alle slæber formålsløst rundt på, kan som bekendt være svært at leve. Det er det i hvert fald for Christian Bale i det formørkede drama Out of te Furnace. Her spiller han Russell Blaze, der kæmper sig gennem livet med sit arbejde på det lokale stålværk i hjembyen Braddock i Pennsylvania. Et hårdt liv uden mange lyspunkter – og det lysner ikke just forude.
For da han efter endt fængselsdom for spritkørsel kommer ud i friheden igen, er alt forandret – til det værre. Hans far er død, kæresten skreddet og hans lillebror har lagt sig ud med en brutal bookmaker. I denne misere af rå virkelighed og forkerte beslutninger må Russel så forsøge at holde sammen på sig selv og sin familie.
Et brutalt og opslugende drama om hvad, der er rigtig og forkert – en fortælling om hævn, gengældelse og tilgivelse. Christian Bale leder an med en indtagende naturlighed som den godmodige og retfærdighedssøgende Russell, der på trods af den megen modgang forsøger at klamre sig til det gode i livet.
Casey Affleck spiller hans lillebror, der ikke har samme overskud og tro på fremtiden, men er traumatiseret efter udstationeringer i Irak og nu ikke giver en fuck for sig selv. Woody Harrelson støder til som en voldelig og psykopatisk bookmaker, der ikke tænker sig en ekstra gang om, før han deler øretæver ud. Et sprængfarligt trekløver, der er dømt til en skæbnesvanger kollision.
Forslåede, ødelagte og hårdtprøvede skæbner i en trøstesløs virkelighed. Nej, det lyder ikke just indbydende, men det er det. For karaktererne får engageret liv af castet, der også lader menneskeligheden øjnes bag mørket. I mindre roller finder man desuden fine præstationer af Zoë Saldana som Russells eks-kæreste, Forest Whitaker som lokal betjent og Willem Dafoe som lusket forretningsmand.
Men selvom det både er et fermt drejet karakterdrama, en spændende historie og et opslugende miljø, er filmen til tider også en anelse ujævn i sin fortælling. Her afløser et par plotmæssigt lette løsninger momentant det ellers troværdige drama. Det er dog mindre fodfejl i en film, der fastholder en fængslende tung tone af mismod og med dragende karakterer, der konstant befinder sig i pirrende gråzoner.
Filmen, Out of te Furnace, 4/6:
Ekstramateriale, billede og lyd:
Films dystre univers kommer flot til sin ret på Blu-ray. Billedet er veldefineret og detaljerigt med en både skarp og nuanceret farvepalet samt solid kontrast. Lydsporet er også en fornøjelse med sine velbalancerede niveauer, hvor alle elementer kommer til deres ret. Desværre er ekstramaterialet ikke vildt spændende.
Her får man tre featuretter. En, hvor skuespillerne taler om deres inspiration som skuespillere (4 min.), en om instruktøren Scott Coopers arbejde med både filmens locations og skuespillerne (7 min.) samt en om filmens musik, hvor blandt andet komponist Dickon Hinchliffe snakker med. Det er den mest interessante af de tre indslag (9 min.).
Ekstramateriale 2/6  | Billede 5/6 | Lyd 5/6
– Besøg Filmskribenten på Facebook HER. [tabgroup][tab title=”Out of te Furnace | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Out of te Furnace, USA, 2014
Release: d. 21. august 2014
Medvirkende: Christian Bale, Casey Affleck, Woody Harrelson, Zoe Saldana, Forest Whitaker, Willem Dafoe, Sam Shepard m.fl.
https://filmskribenten.dk/wp-content/uploads/2014/03/out-of-the-furnace-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-08-20 20:49:292014-08-20 20:49:29OUT OF TE FURNACE: Christian Bale kæmper sig gennem et råt liv af forkerte beslutninger
TRUE DETECTIVE SÆSON 1: Fængslende mordmysterie fascinerer i samtlige otte afsnit
30. juni 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Ja, selvfølgelig skal du se True Detective – eller for den sags skyld gense første sæson, der er udkommet på Blu-ray her i landet. For historien om de to betjente, der jagter sandheden bag et mystisk okkult mord i det varme Louisiana er intet mindre et fænomenal og intens serieunderholdning.
Woody Harrelson og Matthew McConaughey spillers seriens to kriminalbetjente, henholdsvis den sammenbidte Marty Hart og en kæderygende Rust Cohle med kynisk menneskesyn. Vi møder dem først via video-interviews foretaget af politiet, hvor de hver især fortæller om et mystisk mord, de efterforskede sytten år tidligere i 1995. Et lignende mord er nemlig blevet begået, og så tager mordmysteriet ellers fart.
Således springer fortællingen veloplagt mellem fortid og nutid, hvor man snart finder ud af, at intet helt er, hvad det giver sig ud for. Blandt andet afviger de to betjentes genfortælling af fortidens morderjagt fra sandheden. Ja, jeg var fra første scene draget ind i den komplekse historie, hvor karakterskildringen af de to hovedpersoner spiller en mindst lige så vigtig rolle, hvis ikke vigtigere, end selve krimiplottet.
Serien giver sig god tid til sine to hovedpersoner, hvor afviklingen af plottet ikke umiddelbart står i første række, som det ellers ofte er tilfældet med krimier. Her gælder det i høj grad historien om de to hovedpersoner, deres udvikling, venskab og livssyn. Med sine mange replikfyldte scener får serien – ikke mindst gennem Rusts monologer – til tider helt filosofisk karakter, hvor det yderst velskrevne og ikke mindst forrygende godt leverede manuskript ufortrødent sitrer.
Livet og døden vendes således, mens jagten på morderen elegant og med dragende tålmodighed intensiveres hele vejen gennem seriens otte afsnit. At de to sidste afsnit så tynges en smule af lidt for ivrig plotafvikling, der ser en smule stort på seriens ellers indtagende og dvælende tempo er til at leve med. For Matthew McConaugheys pessimistiske knudemand og Woody Harrelsons fortabte familiefar, der konstant befinder sig i et moralsk morads, er hele vejen engagerende at følge.
HBO har med andre ord skabt endnu et forrygende serie-hit. Hvilket ikke kun er takket været det fascinerende mordmysterie, der dragende forgrener sig ud i sydstaternes forførende sumpområder af forfald, livstræthed og suspekte typer, men i særdeleshed også på grund af forrygende Woody Harrelson og Matthew McConaughey. Jeg glæder mig usigeligt meget til 2. sæson.
Serien | True Detective sæson 1 | 5/6:
Ekstramateriale, billede og lyd:
På samme måde som serien er forrygende god, er også Blu-ray-udgivelsen en sand fornøjelse. Billedet står veldefineret hele vejen med både indtagende detaljegrad, nuanceret farvemæthed og knivskarp kontrast. Lydsiden er dynamisk med sine yderst velbalancerede niveauer, hvor både replikker, scoret og sydstatsstemningen står klart og detaljerigt. Ekstramateriet er desuden interessant og informativt.
Her får man to kommentarspor, til afsnit fire og fem, med seriens skaber Nic Pizzolatto, komponist T Bone Burnett og producer Scott Stephens. De fortæller både engagerende og informativt og de enkelte afsnit, men giver også godt indblik i serien mere generelt. Videre er der en making of (15 min.), der nemt kunne have været meget længere, men trods alt kommer fint omkring blandt andet historien, seriens univers og de to hovedpersoner.
Videre er der et interview med Matthew McConaughey og Woody Harrelson (8 min.), der fortæller om deres roller og arbejdet med serien, mens også Nic Pizzolatto og T Bone Burnett engagerende diskuterer serien (14 min.). Man får også fire til fem minutters featuretter, der giver indblik i hver episode, hvor Pizzolatto og andre fra produktionen diskuterer alt fra historie til production design (36 min.), og slutteligt to slettede scener (10 min.), der dog ikke er vildt vigtige.
Ekstramateriale 4/6  | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”True Detective sæson 1 | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: True Detective Te Complete First Season, USA, 2014
Release: d. 9. juni 2014
Instruktion: Cary Joji Fukunaga
Medvirkende: Matthew McConaughey, Woody Harrelson, Michelle Monaghanm.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/06/true-detective-1-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 22:55:592014-06-30 23:24:36TRUE DETECTIVE SÆSON 1: Fængslende mordmysterie fascinerer i samtlige otte afsnit
TE HUNGER GAMES: CATCHING FIRE: En uforløst mellemmad inden den store finale
16. marts 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Jennifer Lawrence finder for anden gang bue og pil frem i Te Hunger Games: Catching Fire, hvor historien fortsætter om Katniss Everdeen og hendes kamp mod den diktatoriske metropol, der holder befolkningen i et undertrykkende jerngreb. For godt nok slap hun levende fra de dødsensfarlige Hunger Games i første film fra 2012, men hun må fortsat kæmpe for at holde sig i live.
Vi dumper direkte ned i det postapokalyptiske USA, hvor vi slap Katniss og hendes medspiller Peeta. De overlevede spillet, da de var forelskede og hellere ville dø end at slå hinanden ihjel. En smuk historie, der gik lige i hjertet på publikum. Men romancen var spil for galleriet, så de kunne undslippe døden. Katniss er nemlig forelsket i en anden, den firskårne Gale Hawthorne. Ja, trekantsdramaet fortsætter.
Katniss og hendes officielle kærlighed Peeta må dog efter deres sejr nu rejse rundt i metropolens 12 distrikter, hvor de skal kondolere for taberne i spillet og opretholde den falske romance. Men som vi fik en forsmag på i første film, ulmer der et oprør mod metropolen. Det har fået fornyet kraft, efter Katniss vandt spillet. Hendes popularitet udgør altså en trussel mod magthaverne, hvorfor præsidenten og hans spilmester pønser på, hvorledes de kan få skaffet hende af vejen.
I udgangspunktet et højspændt drama med kærlighed, mediemanipulation og magtkampe. Desværre forbliver dramaet mere eller mindre uforløst. For godt nok er filmens univers i denne omgang mere troværdigt, men dramaet mangler troværdighed. Karaktererne mangler tyngde og forbliver skitseagtige, hvorfor blandt andet trekantsdramaet aldrig formår at engagere – hvilket desværre er symptomatisk for store dele af filmen.
Selv da Katniss og Peeta atter ender i dødsspillet, kommer pulsen aldrig nævneværdigt i vejret. Desuden efterlades det moralske dilemma om at overleve på bekostning af andre slapt i skovkanten, da farerne i det dødelige spil mere udgøres af spilmesterens brug af livsfarlig tåge og angrebslystne aber, end egentlig mand-mod-mand-kamp. Hertil kommer, at man savner at se mere til oprøret, der til trods for, at det står centralt for historien hengemmes i kulissen.
Te Hunger Games: Catching Fire formår altså ikke nævneværdigt at udbygge historien, men føles ofte som gentagelse af første film. Jennifer Lawrence bærer dog forsat fint rollen som heltinden i orkanens øje, mens Donald Sutherland er veloplagt ond som præsident, og så tilføjer Philip Seymour Hoffman kynisk sleskhed som spilmester. Filmen ender med andre ord som en uforløst forsmag på den finale, der forhåbentlig indfinder sig i næste film, eller rettere kommende to film, da sidste bog i trilogien bides over i to.
Filmen – Te Hunger Games: Catching Fire, 3/6:
Ekstramateriale, billede og lyd:
Filmen har ganske vist sine ujævnheder, men der er ikke meget slinger i valsen, når det kommer til Blu-ray-udgivelsen. Billedet er veldefineret og står med mættede farver, solid kontrast og en indtagende detaljegrad. Lydsporet er forrygende med sin dynamiske brug af score, dialog og øvrigt lydlandskab. En sand fornøjelse. Desuden medfølger der en solid omgang ekstramateriale.
Man får et kommentarspor med instruktør Francis Lawrence og producer Nina Jacobson, fem slettede scener (5 min.) samt ni featuretter, der tilsammen giver et både informativt og tilfredsstillende indblik i tilblivelsen af filmen og dens mange aspekter, blandt andet skabelsen af universet, production design, locations samt castet, stunts og våben (i alt ca. 2 timer og 25 min).
Ekstramateriale 4/6  | Billede 5/6  | Lyd 6/6
– Besøg Filmskribenten på Facebook HER.[tabgroup][tab title=”Te Hunger Games: Catching Fire | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Te Hunger Games: Catching Fire, USA, 2013
Release: d. 7. marts 2013
Medvirkende: Jennifer Lawrence, Josh Hutcherson, Liam Hemsworth,Donald Sutherland, Philip Seymour Hoffman, Woody Harrelson, Stanley Tucci, Jena Malone, Elisabeth Banks m.fl.
https://filmskribenten.dk/wp-content/uploads/2013/11/hunger-games-catching-fire-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-03-16 18:29:362014-03-16 18:29:36TE HUNGER GAMES: CATCHING FIRE: En uforløst mellemmad inden den store finale
OUT OF TE FURNACE: Christian Bale kæmper sig gennem et råt liv af forkerte beslutninger
13. marts 2014/i Anmeldelser, Biograf /af Bjarke Friis Kristensen
Biografanmeldelse: Det der liv, vi alle slæber formålsløst rundt på, kan som bekendt være svært at leve. Det er det i hvert fald for Christian Bale i det formørkede drama Out of te Furnace. Her spiller han Russell Blaze, der kæmper sig gennem livet med sit arbejde på det lokale stålværk i hjembyen Braddock i Pennsylvania. Et hårdt liv uden mange lyspunkter – og det lysner ikke just forude.
For da han efter endt fængselsdom for spritkørsel kommer ud i friheden igen, er alt forandret – til det værre. Hans far er død, kæresten skreddet og hans lillebror har lagt sig ud med en brutal bookmaker. I denne misere af rå virkelighed og forkerte beslutninger må Russel forsøge at holde sammen på sig selv og sin familie.
Et brutalt og opslugende drama om hvad der er rigtig og forkert – en fortælling om hævn, gengældelse og tilgivelse. Christian Bale leder an med en indtagende naturlighed som den godmodige og retfærdighedssøgende Russell, der på trods af den megen modgang forsøger at klamre sig til det gode i livet.
Casey Affleck spiller hans lillebror, der ikke har samme overskud og tro på fremtiden, men er traumatiseret efter udstationeringer i Irak og nu ikke giver en fuck for sig selv. Woody Harrelson støder til som en voldelig og psykopatisk bookmaker, der ikke tænker sig en ekstra gang om, før han deler øretæver ud. Et sprængfarligt trekløver, der er dømt til en skæbnesvanger kollision.
Forslåede, ødelagte og hårdtprøvede skæbner i en trøstesløs virkelighed. Nej, det lyder ikke just indbydende, men det er det. For karaktererne får engagerende liv af castet, der også lader menneskeligheden øjnes bag mørket. I mindre roller finder man desuden fine præstationer af Zoë Saldana som Russells eks-kæreste, Forest Whitaker som lokal betjent og Willem Dafoe er en lusket forretningsmand.
Men selvom det både er et fermt drejet karakterdrama, en spændende historie og et opslugende miljø, er filmen til tider også en anelse ujævn i sin fortælling. Her afløser et par plotmæssigt lette løsninger momentant det ellers troværdige drama. Det er dog mindre fodfejl i en film, der fastholder en fængslende tung tone af mismod og med sine dragende karakterer konstant befinder dig i pirrende gråzoner.
– Besøg Filmskribenten på Facebook HER. [tabgroup][tab title=”Out of te Furnace | Biografanmeldelse”]Vurdering 4/6:
Originaltitel:Out of te Furnace, USA, 2014
Premiere: d. 13. marts 2014
Medvirkende: Christian Bale, Casey Affleck, Woody Harrelson, Zoe Saldana, Forest Whitaker, Willem Dafoe, Sam Shepard m.fl.
https://filmskribenten.dk/wp-content/uploads/2014/03/out-of-the-furnace-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-03-13 09:35:102014-03-13 09:41:26OUT OF TE FURNACE: Christian Bale kæmper sig gennem et råt liv af forkerte beslutninger
Side 1 af 212
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme